CELEX: 32019R0928
Language: lt
Date: 2019-06-03 00:00:00
Title: 2019 m. birželio 3 d. Komisijos įgyvendinimo reglamentas (ES) 2019/928 dėl tam tikrų prekių klasifikavimo Kombinuotojoje nomenklatūroje

6.6.2019   
               
               
                  LT
               
               
                  Europos Sąjungos oficialusis leidinys
               
               
                  L 148/22
               
            
         KOMISIJOS ĮGYVENDINIMO REGLAMENTAS (ES) 2019/928
         2019 m. birželio 3 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 3 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Cilindro formos gaminys (šviesolaidžių dėžutė be jungčių), kurio skersmuo – apie 140 mm, o aukštis – apie 400 mm. Gaminio svoris – apie 2,5 kg. Gaminys pagamintas daugiausia iš plastikų, o tam tikros nedidelės jo dalys (laikikliai ir varžtai) – iš metalo.
                        Gaminio pagrinde sumontuoti keturi kabelių įvadai. Visiškai surinkto gaminio pagrindas yra apskrita nuimama apkaba pritvirtintas prie plastikinio cilindrinio gaminio gaubto.
                        Viduje prie gaminio pagrindo pritvirtintas plastikinis sandūrinis dėklas. Šiame dėkle suformuoti specialūs loveliai. Pateikiamame gaminyje neįtaisyta jokių jungčių.
                        Visas gaminys skirtas kabeliams apsaugoti.
                        
                            (*1) Žr. paveikslus.
                     
                     
                        3926 90 97 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 3926 , 3926 90  ir 3926 90 97  atitinkančiais prekių aprašymais.
                        Aptariamas gaminys yra tik dėžutė, todėl jis nepriskirtinas nei 8536 70 00  subpozicijai, kuriai priskiriamos šviesolaidžių, šviesolaidžių grįžčių arba kabelių jungtys, nei 8536 90 10  subpozicijai, kuriai priskiriamos laidų ir kabelių jungtys ir kontaktų elementai (t. y. elektros aparatūra, naudojama jungtims sudaryti). Jame neįtaisyta nei šviesolaidžių, šviesolaidžių grįžčių arba optinių kabelių jungčių, nei laidų ir kabelių jungčių ir kontaktų elementų.
                        Gaminys nepriskirtinas ir 8538  pozicijai, kuriai priskiriamos dalys, tinkamos naudoti vien tik arba daugiausia su aparatais, priskiriamais 8535 , 8536  arba 8537  pozicijai, nes jame nėra jungčių, kontaktų ar jiems įtaisyti skirtų vietų, todėl jis nelaikytinas nei 8536  pozicijai priskiriamu elektros aparatu, nei identifikuojama jo dalimi.
                        Todėl gaminys klasifikuotinas pagal medžiagą, iš kurios jis pagamintas (plastiką), laikytinas kitu gaminiu iš plastikų ir jam priskirtinas KN kodas 3926 90 97 .
                     
                  
               (*1)  Paveikslai pateikiami tik dėl informacijos.